**Wej I** (čín. 韦奕) (\* 2. jún 1999) je čínsky šachový veľmajster s ELO ratingom 2722 (31. december 2022).

Osobný život
------------

Wej sa narodil v meste Jen-čcheng v roku 1999. V roku 2018 začal svoje štúdium na univerzite Tsinghua SEM v Pekingu.

Kariéra
-------

Ako osemročný sa v roku 2007 zúčastnil Čínskeho šachového šampionátu, kde dokázal uhrať remízu proti veľmajstrovi Čou Ťien-čchaovi.

V roku 2010 vyhral vyhral v kategórii pod 12 rokov Ázijský šachový šampionát pre mládež a neskôr v tom istom roku aj Svetový šachový šampionát pre mládež. O dva roky neskôr podal na Juniorskom svetovom šachovom šampionáte vynikajúci výkon a získal svoju prvú veľmajstrovskú normu. Svoju druhú normu získal v októbri 2012 na šampionáte v Indonézii, kde porazil Michała Krasenkowa a Sergeja Ferdočuka.

Svoju tretiu normu sa mu podarilo obdržať na turnaji v Reykjavíku v roku 2013, čo znamenalo, že mu bol udelený titul veľmajstra. V rovnakom roku sa prvýkrát zúčastnil Svetového šachového šampionátu, kde porazil Jana Nepomňaščijho a Alexeja Širova. V novembri 2013 dosiahol vo veku 14 rokov ELO rating 2604, čo z neho robí najmladšieho šachistu v histórii, ktorý prekročil hranicu 2600 ELO.

V roku 2014 sa zúčastnil Šachovej olympiády, kde získal skóre 4/5, čím čínskemu tímu dopomohol k výhre zlatej medaily. V rovnakom roku sa znova zúčastnil Juniorského svetového šachového šampionátu, kde skončil druhý.

V roku 2015 dosiahol rating 2706, čím sa stal najmladším hráčom, ktorý prekročil hranicu 2700 ELO. V máji 2015 skončil na prvom mieste na Čínskom šachovom šampionáte, porážajúc aj Ting Li-žena. V júny rovnakého roku získal prvé miesto na *Magistral de León*, porážajúc Maxima Vachier-Lagravea. 

V januári 2016 sa zúčastnil turnaja v holandskom meste Wijk aan Zee, kde skončil siedmy. V apríli znova participoval na Čínskom šachovom šampionáte, kde znova získal prvé miesto. V júli si zahral na turnaji v Bilbau, kde porazil veľmajstra Aniša Giriho.

V máji 2017 získal po tretíkrát prvé miesto na Čínskom šachovom šampionáte a následne v júli vyhral turnaj v Tan-čou. 

V roku 2018 skončil prvý na Ázijskom šachovom šampionáte. Vďaka tomuto úspechu sa kvalifikoval na Svetový šachový šampionát v roku 2019.

Referencie
----------

1. ↑   *FIDE Ratings and Statistics* [online]. FIDE, [cit. 2023-01-01]. Dostupné online.
2. ↑  Angela. *Yancheng player wins championship at Corus Chess Tournament* [online]. english.jschina.com.cn, [cit. 2019-04-10]. Dostupné online. (po anglicky)
3. 1 2  ChessBase. *Wei Yi – youngest 2600+ GM ever* [online]. ChessBase, 10-31-2013, [cit. 2023-01-01]. Dostupné online. (po anglicky)
4. ↑   *ASIAN YOUTH INVITATIONAL CHESS CHAMPIONSHIPS 2010* [online]. [Cit. 2023-01-01]. Dostupné online.
5. ↑   *World Youth Chess Championships 2010* [online]. [Cit. 2023-01-01]. Dostupné online.
6. ↑  ChessBase. *Wei Yi has become the youngest GM in the world* [online]. ChessBase, 03-01-2013, [cit. 2023-01-01]. Dostupné online. (po anglicky)
7. ↑  Pascal. *Chess World Cup 2013: Pairings & Results* [online]. [Cit. 2013-12-21]. Dostupné online.
8. ↑   *41st Chess Olympiad 2014 Open* [online]. [Cit. 2023-01-01]. Dostupné online.
9. ↑   *World Junior Chess Championship 2014* [online]. [Cit. 2023-01-01]. Dostupné online.
10. ↑  SILVER, Albert. *March 2015 ratings: After 26 years, Yifan no.1* [online]. ChessBase, 02-28-2015, [cit. 2023-01-01]. Dostupné online. (po anglicky)
11. ↑  RAMIREZ, Alejandro. *Wei Yi youngest Chinese Champion* [online]. ChessBase, 05-30-2015, [cit. 2023-01-01]. Dostupné online. (po anglicky)
12. ↑  GARCÍA, Leontxo. *Wei Yi repeats in Leon* [online]. ChessBase, 06-15-2015, [cit. 2023-01-01]. Dostupné online. (po anglicky)
13. ↑  FISCHER, Johannes. *Wei Yi and Guo Qi are Chinese Champions 2016* [online]. ChessBase, 05-02-2016, [cit. 2023-01-01]. Dostupné online. (po anglicky)
14. ↑  SILVER, Albert. *Wei Yi wins third straight Chinese Championship* [online]. ChessBase, 05-10-2017, [cit. 2023-01-01]. Dostupné online. (po anglicky)
15. ↑   *Wei, Padmini Wins Asian Continental Championship 2018* [online]. FIDE, [cit. 2019-04-24]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Wej I**

Zdroj
-----

*Tento článok je čiastočný alebo úplný preklad článku Wei Yi na anglickej Wikipédii.*